**ZAPISNIK**

**33. SEJE STRATEŠKEGA SVETA ZA ZDRAVSTVO**

četrtek, 30. 11. 2023

Prisotni člani: dr. Erik Brecelj, dr. Denis Pavliha, mag. Egon Stopar, mag. Dolores Kores, mag. Mira Šavora, Tjaša Sobočan, Hajdi Kosednar, Marjan Pintar, mag. Dorjan Marušič, dr. Radko Komadina, mag. Gregor Cuzak, dr. Janez Poklukar, Monika Ažman, mag. Renata Rajapakse.

Odsotni: dr. Vojko Flis, mag. Alan Medveš, dr. Tit Albreht, dr. Peter Radšel, dr. Petra Došenović Bonča, dr. Iztok Takač, mag. Ana Vodičar, dr. Branko Gabrovec, dr. Igor Švab, Anka Rode, dr. Grega Strban, mag. Tamara Kozlovič.

Ostali prisotni: dr. Robert Šumi, Katja Mihelič Sušnik, Gorazd Podbevšek, Denis Kordež,

dr. Metka Paragi, Simona Pirnat Skeledžija, Erik Scheriani, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

Dnevni red:

1.        Potrditev dnevnega reda.  
2.        Potrditev zapisnika 32. seje SSZ.

3. Analiza delovanja javnega sektorja na področju zdravstva – poročilo KPK (dr. Robert

Šumi, Katja Mihelčič Sušnik, Gorazd Podbevšek).

4.        Predlogi za naslednjo sejo.  
5.        Razno.

**AD/1**

Strateški svet je soglasno potrdil dnevni red.

**SKLEP ŠT. 1**: Strateški svet je potrdil predlagani dnevni red.

**AD/2**

Strateški svet je soglasno potrdil zapisnik 32. seje SSZ.

**SKLEP ŠT. 2**: Strateški svet je potrdil zapisnik 32. seje SSZ.

**AD/3**Razprave in sklepi:

Dr. Šumi in gospa Katja Mihelič Sušnik sta prisotne podrobno seznanila z opravljeno Analizo delovanja javnega sektorja na področju zdravstva, ki jo je opravil KPK skupaj z MZ za obdobje 1.1.2018do 31.12.2022 in sicer za področje javnega naročanja na sekundarnem nivoju s poudarkom na identifikaciji korupcijskih tveganj. Poudarjeno je bilo, da je glavna vloga KPK preprečevanje korupcije, zato so predstavili poglavitna področja tveganj pri javnih naročilih in opisali manj znane primere tveganj, ki so pri javnih naročilih pogosta a jih ne opazimo. Vsa ta tveganja zamegljujejo transparentnost postopka tako pri evidenčnih kot javnih naročilih, kar lahko vodi v korupcijo. Pri tem so evidenčna naročila bolj rizična.

Potrebno bo opolnomočiti nadzorne svete in opredeliti jasne pristojnosti nadzora tudi v Zakonu o zavodih (MJU). Pri tem KPK priporoča centralizacijo javnih naročil.

Poudarili so tudi pomanjkljivosti JZZ pri načrtih integritete (Zakon o integriteti in preprečevanju korupcije), saj tega ne počno redno in dosledno.

Gospod Gorazd Podbevšek je predstavil delo Združenja nadzornikov s področja korporacijskega prava in delo nadzornih svetov gospodarskih družb, saj gre za dobro sodelovanje s KPK.

**SKLEP ŠT. 3**: SSZ se je seznanil z dokumentom Analiza delovanja javnega sektorja na področju zdravstva in podpira vsa priporočila KPK v omenjenem dokumentu. Ta priporočila bo SSZ posredoval PV.

**SKLEP ŠT. 4**: SSZ predlaga, da se zakonsko ločeno uredi pravna oblika organiziranja in delovanja zavodov v javnem zdravstvu. Z aktivnostmi je potrebno pričeti čim prej.

**AD/4**

**SKLEP ŠT. 5**: Na naslednji seji bo SSZ obravnaval problematiko napotnic z oddaljenim dostopom.

**AD/5**

**SKLEP ŠT. 6**: SSZ bo v naslednjem letu med drugim obravnaval strokovne smernice v medicini na predlog prof. Ihana in delovanje javnozdravstvene mreže (dr. Tit Albreht).

Naslednja seja je predvidena v četrtek, 14. 12. 2023 ob 16. uri.

Seja se je zaključila ob 19.30 uri.

Zapisala: dr. Metka Paragi

Pregledal:

dr. Erik Brecelj

predsednik Strateškega sveta za zdravstvo